Ukko-Pekka Yliranta

Ukko-Pekka Tapani Yliranta (s. 4. toukokuuta 1990 Kittilä) on suomalainen harmonikan soittaja, joka voitti Kultaisen Harmonikan vuonna 2008. Yliranta on opiskellut harmonikansoittoa Tapani Haapasaaren johdolla. Yliranta on toiminut myös opiskelijapolitiikan parissa Oulun yliopiston ylioppilaskunnassa useissa luottamustehtävissä. Vuonna 2013 hän toimi OYY:n hallituksen jäsenenä vastuualueinaan järjestöyhteistyö, sosiaalipolitiikka ja liikunta. Yliranta on myös toiminut OYY:n edustajiston jäsenenä vuosina 2011–2015. 

 Lähteet 

Luokka:Suomalaiset harmonikansoittajat
Luokka:Vuonna 1990 syntyneet
Luokka:Elävät henkilöt